ZMLUVA O DIELO č. KF 121001

uzatvorená podľa § 536 a nasled. ustanovení OZ medzi :

Dodávateľom:Ing. Milan KIMAK - KIMAK FABRIC

Centrum I. 924/19 079 01 Veľké Kapušany IČO: 32 672 152 DIČ: 1020699691

Bankové spojenie: č.ú.: 0105857457/0900 SLSP a. s. Trebišov

zastúpený: Ing. Milan Kimák — majiteľ spoločnosti

Objednávateľom: ZAKLADNA ŠKOLA BUDKOVCE

072 15 Budkovce 355 IČO: 35 542 225 DIČ: 2021637046

Bankové spojenie: č.ú.: 1638409555/0200 VÚB Michalovce

zastúpený: PaedDr. Viera Vajsová — riaditeľka školy

I. PREDMET ZMLUVY

Predmetom zmluvy bude: 1. oprava kanalizácie sociálneho zariadenia telocvične - havariný stav v zmysle CP zo dňa 04.10.2012.

Dodávateľ sa zaväzuje vykonať pre objednávateľa opravu kanalizácie uvedenej v predmete zmluvy v zmysle rozpočtu - cenovej ponuky, ktorý je prílohou tejto zmluvy.

Táto príloha obsahuje presnú kalkuláciu ceny za dielo, tvorí neoddeliteľnú súčasť tejto zmluvy a po jej potvrdení zmluvnými stranami sa stane pre ne záväznou.

Prípadné zmeny predmetu zmluvy v technickom riešení, resp. množstvách, budú riešené dodatkom k tejto zmluve.

Objednávateľ sa zaväzuje prevziať dielo a zaplatiť jeho cenu stanovenú v prílohe.

II. CENA DIELA A JEJ ÚHRADA

Zmluvné strany sa dohodli na cene za dielo vo výške 1.584,14 EUR vrátane DPH. Cenu za dielo objednávateľ uhradí do 30 dní po odovzdaní a prevzatí diela.

V prípade neuhradenia úplnej ceny diela do 30 dní od jeho odovzdania má dodávateľ nárok na zmluvnú pokutu vo výške 0,5 % z ceny diela za každý deň omeškania.

Dielo je vlastníctvom dodávateľa až do zaplatenia 100 % jeho ceny objednávateľom.

III. ZÁRUKA A AKOSŤ

Dodávateľ preberá záruku za akosť dodaného diela podľa príslušných ustanovení platného OZ. Dodávateľ nepreberá záruku za vady spôsobené nesprávnym užívaním diela, resp. neodbornými zásahmi do diela. Záručná lehota je 24 mesiacov (2 roky).

IV. TERMÍN A MIESTO DODANIA DIELA

Dodávateľ sa zaväzuje nastúpiť na vykonávanie predmetu diela do 24 hodín po vzájomnom podpísaní zmluvy o dielo. Dodávateľ sa zaväzuje ukončiť dielo najneskôr do 15. 10. 2012. K tomuto termínu bude dielo riadne odovzdané a prevzaté v zmysle preberacieho protokolu.

Miesto dodania diela: Základná škola Budkovce 355, 072 15 Budkovce

V. VŠEOBECNÉ USTANOVENIA

Dopravu materiálov a práce uvedené v prílohe zabezpečuje dodávateľ výlučne na vlastné náklady.

VI. ZAVERECNE USTANOVENIA

Dodávateľ zodpovedá za dodržiavanie bezpečnostných predpisov a za bezpečnosť práce svojich pracovníkov pri dodávke diela na pracovisku u objednávateľa

podľa bodu í. tejto zmluvy. Objednávateľ zamedzí vstup a pohyb tretích osôb v priestoroch vykonávania stavebných prác dodávateľom s výnimkou technického dozoru za ZŠ.

Zmluva nadobúda platnosť dňom podpisu obidvoch zmluvných strán.

r

Zmluvu je možné meniť a dopĺňať písomnou formou a po vzájomnej dohode. Právne vzťahy touto zmluvou neupravené sa riadia príslušnými ustanoveniami platného OZ.

Zmluva je vyhotovená v dvoch exemplároch, z ktorých každý má hodnotu originálu. Zmluvné strany obdržia po jednom exemplári.

Svoj súhlas so znením a porozumením predmetu zmluvy vyjadrujú oprávnení zástupcovia zmluvných strán svojim podpisom.

 Vo Veľkých Kapušanoch, dňa 08.10.2012

 ............................................................... .............................................................

 Objednávateľ Dodávateľ